CELEX: 32009D0344
Language: et
Date: 2009-04-22 00:00:00
Title: 2009/344/EÜ: Komisjoni otsus, 22. aprill 2009 , millega lubatakse vastavalt Euroopa Parlamendi ja nõukogu määrusele (EÜ) nr 258/97 viia toidu uuendkoostisosana turule jääd struktureeriva valgu tüüp III HPLC 12 (teatavaks tehtud numbri K(2009) 2929 all)

25.4.2009   
            
            
               ET
            
            
               Euroopa Liidu Teataja
            
            
               L 105/14
            
         
      KOMISJONI OTSUS,
   22. aprill 2009,
   millega lubatakse vastavalt Euroopa Parlamendi ja nõukogu määrusele (EÜ) nr 258/97 viia toidu uuendkoostisosana turule jääd struktureeriva valgu tüüp III HPLC 12
   (teatavaks tehtud numbri K(2009) 2929 all)
   (Ainult ingliskeelne tekst on autentne)
   (2009/344/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               8. juunil 2006. aastal esitas äriühing Unilever Ühendkuningriigi pädevatele ametiasutustele taotluse tuua toidu uuendkoostisosana turule jääd struktureeriva valgu tüüp III HPLC 12.
            
         
               (2)
            
            
               Jääd struktureeriva valgu (ISP) tüübi III HPLC 12 tootmisel kasutatakse töötlemise abiainena geneetiliselt muundatud pärmi. Euroopa Parlamendi ja nõukogu määruse (EÜ) nr 1829/2003 (2) 16. põhjenduse kohaselt ei kuulu selle määruse reguleerimisalasse toit ja sööt, mis on toodetud geneetiliselt muundatud abiainete abil. Komisjoni aruandes nõukogule ja Euroopa Parlamendile kõnealuse määruse rakendamise kohta (3) selgitati, et selles määruses sätestatud lubamis- ja märgistusnõudeid ei saa kohaldada toidu ja sööda suhtes, mis on toodetud kääritamise teel, kasutades geneetiliselt muundatud mikroorganisme.
            
         
               (3)
            
            
               Ühendkuningriigi pädev toiduhindamisasutus esitas 27. juulil 2007 esmase hindamisaruande. Selles aruandes jõuti järeldusele, et jääd struktureeriva valgu kasutamist toidu koostisosana võib lubada.
            
         
               (4)
            
            
               Komisjon edastas esialgse hindamisaruande 1. augustil 2007 kõigile liikmesriikidele.
            
         
               (5)
            
            
               Määruse (EÜ) nr 258/97 artikli 6 lõikes 4 sätestatud 60päevase ajavahemiku jooksul esitati kooskõlas kõnealuse sättega põhjendatud vastuväited toote turustamise kohta.
            
         
               (6)
            
            
               Seepärast konsulteeriti 25. veebruaril 2008 Euroopa Toiduohutusametiga (EFSA).
            
         
               (7)
            
            
               9. juulil 2008 võttis EFSA dieettoiduainete, toitumis- ja allergiakomisjon Euroopa Komisjoni palvel vastu teadusliku seisukoha jääd struktureeriva valgu tüübi III HPLC 12 toidu koostisosana kasutamise ohutuse kohta. Selle arvamuse võttis 2. juulil 2008 vastu ka geneetiliselt muundatud organismide komisjon. Arvamuses jõudis EFSA järeldusele, et jääd struktureeriva valgu tüübi III HPLC 12 kasutamine toidujääs on ohutu.
            
         
               (8)
            
            
               Teadusliku hindamisaruande alusel on kindlaks tehtud, et jääd struktureeriva valgu tüüp III HPLC 12 vastab määruse (EÜ) nr 258/97 artikli 3 lõikes 1 sätestatud kriteeriumidele.
            
         
               (9)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Lisas kirjeldatud jääd struktureeriva valgu tüüpi III HPLC 12 võib viia ühenduse turule toidu uuendkoostisosana toidujää valmistamiseks.
   Jääd struktureeriva valgu tüübi III HPLC 12 sisaldus toidujääs ei tohi ületada 0,01 %.
   Artikkel 2
   Nimetus, mis kantakse käesoleva otsusega lubatud toidu uuendkoostisosa sisaldava toiduaine märgistusele, on „jääd struktureeriv valk”.
   Artikkel 3
   Käesolev otsus on adresseeritud äriühingule Unilever UK (Walton Court, Station Avenue, Walton-on-Thames, Surrey KT12 1NT, Ühendkuningriik).
   
      Brüssel, 22. aprill 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 43, 14.2.1997, lk 1.
   
      (2)  ELT L 268, 18.10.2003, lk 1.
   
      (3)  KOM(2006) 626 (lõplik).
   
      LISA
      
         Jääd struktureeriva valgu tüübi III HPLC 12 kirjeldus
      
      Jääd struktureeriva valgu (ISP) preparaat on helepruun vedelik, mille saamiseks kääritatakse toidus kasutatava pagaripärmi (Saccharomyces cerevisiae) geneetiliselt muundatud tüve, milles pärmi genoomi on lisatud ISP moodustumiseks vajalik sünteetiline geen. Geeni järgi sünteesitakse ISP, mis nõristub kasvulahusesse; seejärel eraldatakse valk pärmirakkudest mikrofiltrimisega ja kontsentreeritakse ultrafiltrimisega. Selle tulemusel ei satu pärmirakud ei tavakujul ega muudetud kujul ISP preparaati. ISP preparaadi koostises on natiivne ISP, glükosüülitud ISP ning pärmi valgud ja peptiidid, suhkur, samuti happed ja soolad, mida tavapäraselt toidus leidub. Kontsentraat stabiliseeritakse 10 mM tsitraatpuhverlahusega.
      
                  Analüüs
               
               
                  Vähemalt 5 g/l aktiivset ISP-d
               
            
                  pH
               
               
                  2,5–3,5
               
            
                  Tuhk
               
               
                  Mitte üle 2 %
               
            
                  DNA
               
               
                  Ei ole kindlakstehtav